Phil Bull
philbull@gmail.com
Джим Кэмпбелл
jcampbell@gnome.org
Яна Сварова
jana.svarova@gmail.com 2013
Күтіп тұрған басып шығару тапсырмасынан бас тартып, оны кезектен өшіріңіз.

# Басып шығару тапсырмасынан бас тарту, аялдату немесе босату

Принтер баптауларында күтіп тұрған басып шығару тапсырмасынан бас тартып, оны кезектен өшіре аласыз.

# Басып шығару тапсырмасынан бас тарту

Егер сіз құжатты басып шығаруды кездейсоқ бастасаңыз, сияны немесе қағазды босқа кетірмеу үшін басып шығарудан бас тарта аласыз.

## Басып шығару тапсырмасынан бас тарту жолы:

Іс-әрекеттер шолуын ашып, Принтерлер деп тере бастаңыз.

Панельді ашу үшін Принтерлер батырмасын шертіңіз.

Тапсырмалар санын көрсететін принтер жанындағы батырманы шертіңіз.

Тоқтату батырмасын шерту арқылы басып шығару тапсырмасынан бас тартыңыз.

Егер бұл басып шығару тапсырмасынан күткеніңіздей бас тартпаса, принтердегі бас тарту батырмасын басып тұрып көріңіз.

Соңғы амал ретінде, әсіресе беттері көп және бас тарту мүмкін болмай жатқан үлкен басып шығару тапсырмасы болса, принтердің қағаз беру науасынан қағазды алып тастаңыз. Принтер қағаздың жоқтығын анықтап, басып шығаруды тоқтатады. Осыдан кейін басып шығару тапсырмасынан қайтадан бас тартып көруге немесе принтерді өшіріп, қайта қосып көруге болады.

Алайда, қағазды алып тастау кезінде принтерді зақымдап алмауға тырысыңыз. Егер қағазды алып тастау үшін оны қатты тарту керек болса, оны сол қалпында қалдырған дұрыс болар.

# Басып шығару тапсырмасын аялдату және босату

Егер сіз басып шығару тапсырмасын аялдатқыңыз немесе босатқыңыз келсе, принтер баптауларындағы тапсырмалар сұхбат терезесіне өтіп, тиісті батырманы шертуге болады.

Іс-әрекеттер шолуын ашып, Принтерлер деп тере бастаңыз.

Панельді ашу үшін Принтерлер батырмасын шертіңіз.

Тапсырмалар санын көрсететін принтер жанындағы батырманы шертіңіз.

Тиісті батырманы шерту арқылы басып шығару тапсырмасын аялдатыңыз немесе босатыңыз.