Michael Hill
mdhillca@gmail.com
Музыкалық файлдардың атын олардың құрамындағы метадеректер арқылы өзгерту.

# Музыкалық файлдардың атын метадеректер арқылы өзгерту

Музыкалық файлдардан алынған кірістірілген метадеректерді олардың файл аттарына қосуға болады.

# Файл атына метадеректерді қосу үшін:

Файлдар қолданбасында екі немесе одан да көп музыкалық файлды таңдаңыз.

F2 пернесін басыңыз немесе таңдалған файлдарды оң жақпен шертіп, Атын өзгерту таңдаңыз. Үлгіні пайдаланып атын өзгерту опциясы таңдалған Атын өзгерту терезесі ашылады.

Аты өрісінде толтырғыш ретінде "[Түпнұсқа файл аты]" болады. Оны өшіруге немесе + Қосу мәзірінен қайта қосуға болады.

Альбом және Атауы сияқты қолжетімді метадеректер мәзірін көрсету үшін + Қосу батырмасын шертіңіз. Әрбір элементті файл атының үлгісіне өзіңіз қалаған ретпен орналастыру үшін таңдаңыз.

Алдын ала қарау тізімінде сол жақта ағымдағы файл аттары, ал оң жақта нәтижесіндегі файл аттары көрсетіледі.

Өзіңіз жасаған үлгіні іске асыру үшін Атын өзгерту батырмасын шертіңіз, сонда файлдардың аты өзгереді.

Егер сіз қате файлдың атын өзгертсеңіз немесе файлға дұрыс емес ат берсеңіз, атын өзгерту әрекетінен бас тарта аласыз. Әрекетті болдырмау үшін, бұрынғы атын қалпына келтіру үшін бірден бүйірлік панельдегі мәзір батырмасын басып, Атын өзгертуді болдырмау таңдаңыз немесе Ctrl Z басыңыз.