Түс профильдерін ортақтасу ешқашан жақсы идея емес, өйткені жабдық уақыт өте келе өзгереді.
Richard Hughes
richard@hughsie.com

# Түс профиліммен бөлісе аламын ба?

Өзіңіз жасаған түс профильдері калибрлеу жүргізілген жабдық пен жарықтандыру жағдайларына ғана тән. Бірнеше жүз сағат жұмыс істеген дисплейдің түс профилі мың сағат жұмыс істеген келесі сериялық нөмірі бар ұқсас дисплейдің профилінен мүлдем басқаша болады.

Бұл дегеніміз, егер сіз түс профиліңізді біреумен бөліссеңіз, оларды калибрлеуге жақындатуыңыз мүмкін, бірақ олардың дисплейі калибрленген деп айту жаңсақ болады.

Сол сияқты, егер суреттерді көру және түзету жүргізілетін бөлмеде барлығында ұсынылған бақыланатын жарықтандыру (терезеден түсетін күн сәулесі жоқ, қара қабырғалар, күндізгі жарық шамдары және т.б.) болмаса, өзіңіздің ерекше жарықтандыру жағдайларыңызда жасалған профильмен бөлісудің мағынасы жоқ.

Өндірушілердің веб-сайттарынан жүктеп алынған немесе сіздің атыңыздан жасалған профильдерді қайта тарату шарттарын мұқият тексеруіңіз керек.