Ryan Lortie
desrt@desrt.ca 2012
Jana Švárová
jana.svarova@gmail.com
Petr Kovar
pknbe@volny.cz 2019
Профиль және профильді таңдау туралы толық ақпарат.

# Профильдер

Профиль — конфигурация дерекқорларының тізімі. Профильдегі бірінші дерекқор — жазуға арналған дерекқор, ал қалғандары — тек оқуға арналған. Әрбір жүйелік дерекқор кілттік файл бумасынан жасалады. Әрбір кілттік файл бумасында бір немесе бірнеше кілттік файлдар болады. Әрбір кілттік файлда кем дегенде бір dconf жолы және бір немесе бірнеше кілттер мен сәйкес мәндер болады.

dconf профилінде орнатылған кілттер жұбы, егер сіз орнатқан мәнде ақау болмаса, үнсіз келісім баптауларын қайта анықтайды.

Әдетте dconf профилі пайдаланушы дерекқорынан және кем дегенде бір жүйелік дерекқордан тұрғанын қалайсыз. Профильде әр жолға бір дерекқор жазылуы керек.

Профильдегі бірінші жол — өзгерістер жазылатын дерекқор. Әдетте бұл `user-db:user`. user — әдетте ~/.config/dconf ішінде орналасқан пайдаланушы дерекқорының аты.

`system-db` жолы жүйелік дерекқорды көрсетеді. Бұл дерекқорлар /etc/dconf/db/ ішінде орналасқан.

# Профиль үлгісі

user-db:user system-db:local system-db:site

Бір пайдаланушы және бірнеше жүйелік дерекқорларды конфигурациялау қалаулардың қабаттасуына мүмкіндік береді. `user` дерекқор файлындағы баптаулар `local` дерекқор файлындағы баптаулардан басым болады, ал `local` дерекқор файлы өз кезегінде `site` дерекқор файлынан басым болады.

Дегенмен, құлыптардың басымдық тәртібі керісінше болады. `site` немесе `local` дерекқор файлдарында енгізілген құлыптар `user` ішіндегілерден басым болады.

Сессияға арналған dconf профилі жүйеге кірген кезде анықталады, сондықтан пайдаланушылар жаңа dconf пайдаланушы профилін сессиясына қолдану үшін жүйеден шығып, қайта кіруі керек.

Қосымша ақпаратты dconf(7) man бетінен қараңыз.

# Профильді таңдау

Іске қосылған кезде dconf DCONF_PROFILE орта айнымалысына жүгінеді. Айнымалы /etc/dconf/profile/ ішіндегі файлға қатысты жолды немесе абсолютті жолды, мысалы, пайдаланушының үй бумасына дейінгі жолды көрсете алады.

Егер орта айнымалысы орнатылған болса, dconf көрсетілген профильді ашуға тырысады және сәтсіз болса, жұмысын тоқтатады. Егер айнымалы орнатылмаса, dconf “user” атты профильді ашуға тырысады. Егер ол да сәтсіз болса, ол ішкі бекітілген конфигурацияға оралады.

Қосымша ақпаратты dconf(7) man бетінен қараңыз.