Petr Kovar
pknbe@volny.cz 2014
Ekaterina Gerasimova
kittykat3756@gmail.com 2014
Jana Svarova
jana.svarova@gmail.com 2015
Пайдаланушылардың командалық жолға қол жеткізуіне жол бермеу.

# Командалық жолға қол жеткізуді сөндіру

Жұмыс үстелі пайдаланушысы үшін командалық жолға қол жеткізуді сөндіру үшін бірнеше түрлі контексте конфигурациялық өзгерістер енгізу керек. Келесі қадамдар жұмыс үстелі пайдаланушысының командалық жолға кіру рұқсаттарын жоймайтынын, керісінше пайдаланушының командалық жолға кіру жолдарын жоятынын ескеріңіз.

`org.gnome.desktop.lockdown.disable-command-line` GSettings кілтін орнатыңыз, ол пайдаланушының терминалға кіруіне немесе орындалатын командалық жолды көрсетуіне (Alt F2 командалық шақыруы) жол бермейді.

Пайдаланушылардың Alt F2 командалық шақыруына кіруіне жол бермеу.

X серверінің конфигурациясын өзгерту арқылы Ctrl Alt функционалдық перне жарлықтарымен виртуалды терминалдарға (VT) ауысуды сөндіріңіз.

GNOME Shell-дегі Әрекеттер шолуынан Терминал және басқа барлық терминал қолданбаларын алып тастаңыз. Сондай-ақ, пайдаланушының жаңа терминал қолданбасын орнатуына жол бермеуіңіз керек.

# Командалық шақыруды сөндіру

/etc/dconf/db/local.d/00-lockdown ішінде жүйелік ауқымдағы баптаулар үшін local дерекқорын жасаңыз:

# dconf жолын көрсету [org/gnome/desktop/lockdown]

# Командалық шақыруды сөндіру disable-command-line=true

Пайдаланушы баптауын қайта анықтаңыз және оны өзгертуіне /etc/dconf/db/local.d/locks/lockdown ішінде жол бермеңіз:

# Құлыптауды конфигурациялау үшін пайдаланылатын кілттерді тізімдеу /org/gnome/desktop/lockdown/disable-command-line

# Виртуалды терминалға ауысуды сөндіру

Пайдаланушылар әдетте GNOME жұмыс үстелінен виртуалды терминалға ауысу үшін Ctrl Alt функционалдық перне жарлықтарын (мысалы, Ctrl Alt F2) пайдалана алады.

Егер компьютерде X Window System жұмыс істеп тұрса, /etc/X11/xorg.conf.d/ бумасындағы X конфигурация файлының `Serverflags` бөліміне `DontVTSwitch` опциясын қосу арқылы барлық виртуалды терминалдарға кіруді сөндіруге болады.

/etc/X11/xorg.conf.d/ ішінде X конфигурация файлын жасаңыз немесе түзетіңіз. Мысалы, /etc/X11/xorg.conf.d/10-xorg.conf:

## /etc/X11/xorg.conf.d/10-xorg.conf

Section "Serverflags"

Option "DontVTSwitch" "yes"

EndSection

Өзгерістер күшіне енуі үшін X серверін қайта іске қосыңыз.