GNOME құжаттама жобасы
gnome-doc-list@gnome.org
Michael Hill
mdhillca@gmail.com
Дыбыстың өшірілмегенін, кабельдердің дұрыс қосылғанын және дыбыстық картаның анықталғанын тексеріңіз.

# Мен компьютерде ешқандай дыбысты ести алмаймын

Егер компьютеріңізде ешқандай дыбыс естілмесе, мысалы, музыка ойнатпақ болғанда, келесі ақаулықтарды жою кеңестерін орындап көріңіз.

# Дыбыстың өшірілмегеніне көз жеткізіңіз

жүйелік мәзірді ашып, дыбыстың өшірілмегеніне немесе төмендетілмегеніне көз жеткізіңіз.

Кейбір ноутбуктердің пернетақталарында дыбысты өшіру қосқыштары немесе пернелері болады — дыбыстың қосылатынын тексеру үшін сол пернені басып көріңіз.

Сондай-ақ дыбысты ойнату үшін пайдаланып жатқан қолданбаның (мысалы, музыка ойнатқышы немесе видео ойнатқышы) дыбысын өшірмегеніңізді тексеріңіз. Қолданбаның негізгі терезесінде дыбысты өшіру немесе дыбыс деңгейі батырмасы болуы мүмкін, сондықтан оны тексеріңіз.

Сондай-ақ Дыбыс панеліндегі дыбыс деңгейінің жүгірткісін тексеруге болады:

Іс-әрекеттер шолуын ашып, Дыбыс деп тере бастаңыз.

Панельді ашу үшін Дыбыс үстіне шертіңіз.

Дыбыс деңгейлері астында қолданбаңыздың дыбысы өшірілмегенін тексеріңіз. Дыбыс деңгейі жүгірткісіның соңындағы батырма Дыбысты өшіру режимін қосады немесе өшіреді.

# Динамиктердің қосулы екенін және дұрыс қосылғанын тексеріңіз

Егер компьютеріңізде сыртқы динамиктер болса, олардың қосулы екеніне және дыбыс деңгейінің көтерілгеніне көз жеткізіңіз. Динамик кабелінің компьютердегі «шығыс» (output) аудио ұяшығына нық жалғанғанына көз жеткізіңіз. Бұл ұяшық әдетте ашық жасыл түсті болады.

Кейбір дыбыстық карталар шығыс үшін (динамиктерге) және кіріс үшін (мысалы, микрофоннан) пайдаланылатын ұяшықтар арасында ауыса алады. Шығыс ұяшығы Linux, Windows немесе Mac OS жүйелерінде әртүрлі болуы мүмкін. Динамик кабелін компьютердегі басқа аудио ұяшығына қосып көріңіз.

Соңғы тексеретін нәрсе — аудио кабельдің динамиктердің артына нық жалғанғаны. Кейбір динамиктерде бірнеше кіріс болуы мүмкін.

# Дұрыс дыбыстық құрылғының таңдалғанын тексеріңіз

Кейбір компьютерлерде бірнеше «дыбыстық құрылғы» орнатылған. Олардың кейбіреуі дыбыс шығаруға қабілетті, ал кейбіреуі жоқ, сондықтан дұрыс дыбыстық құрылғының таңдалғанын тексеруіңіз керек. Дұрысын таңдау үшін бірнеше рет сынап көру қажет болуы мүмкін.

Іс-әрекеттер шолуын ашып, Дыбыс деп тере бастаңыз.

Панельді ашу үшін Дыбыс үстіне шертіңіз.

Шығыс астында Шығыс құрылғысын таңдап, оның жұмыс істейтінін тексеру үшін Сынау батырмасын шертіңіз.

Әрбір қолжетімді құрылғыны сынап көруіңіз қажет болуы мүмкін.

# Дыбыстық картаның дұрыс анықталғанын тексеріңіз

Дыбыстық картаңыз дұрыс анықталмаған болуы мүмкін, бұл карта драйверлерінің орнатылмағанынан болуы ықтимал. Карта драйверлерін қолмен орнату қажет болуы мүмкін. Мұны қалай жасау картаның түріне байланысты.

Қандай дыбыстық картаңыз бар екенін білу үшін Терминалда lspci командасын орындаңыз:

Іс-әрекеттер шолуына өтіп, Терминалды ашыңыз.

lspci командасын әкімшілік құқықтармен орындаңыз; ол үшін sudo lspci теріп, пароліңізді енгізіңіз немесе su теріп, root (әкімшілік) паролін енгізіп, содан кейін lspci теріңіз.

Тізімде audio controller немесе audio device бар-жоғын тексеріңіз: мұндай жағдайда сіз дыбыстық картаның өндірушісі мен моделін көруіңіз керек. Сондай-ақ, lspci -v командасы толығырақ ақпараты бар тізімді көрсетеді.

Картаңыз үшін драйверлерді тауып, орната алуыңыз мүмкін. Нұсқаулар алу үшін Linux дистрибутивіңіздің қолдау көрсету форумдарынан (немесе басқа жолмен) сұрағаныңыз жөн.

Дыбыс картаңыз үшін драйверлер таба алмасаңыз, жаңа дыбыс картасын сатып алғанды қалауыңыз мүмкін. Компьютер ішіне орнатуға болатын дыбыс карталарын және сыртқы USB дыбыс карталарын алуға болады.