Джим Кэмпбелл
jwcampbell@gmail.com
Phil Bull
philbull@gmail.com
Сигнал төмен болуы мүмкін немесе желі сізге дұрыс қосылуға мүмкіндік бермей жатқан болуы мүмкін.

# Неліктен менің сымсыз желім жиі ажырай береді?

Сымсыз желіге қосылып тұруды қаласаңыз да, одан ажыратылып қалғаныңызды байқауыңыз мүмкін. Бұл жағдай орын алған кезде компьютер әдетте желіге қайта қосылуға тырысады (егер ол қайта қосылуға тырысса, жоғарғы панельдегі желі таңбашасында үш нүкте көрсетіледі), бірақ бұл, әсіресе сол кезде интернетті пайдаланып отырсаңыз, ыңғайсыздық тудыруы мүмкін.

# Сымсыз желі сигналы нашар

Сымсыз желіден ажыратылудың жиі кездесетін себебі — сигнал деңгейінің төмен болуы. Сымсыз желілердің ауқымы шектеулі, сондықтан сымсыз базалық станциядан тым алыс болсаңыз, байланысты сақтау үшін жеткілікті күшті сигнал ала алмауыңыз мүмкін. Сіз бен базалық станция арасындағы қабырғалар мен басқа да объектілер де сигналды әлсіретуі мүмкін.

Жоғарғы панельдегі желі таңбашасы сымсыз сигналдың қаншалықты күшті екенін көрсетеді. Егер сигнал төмен болса, сымсыз базалық станцияға жақындап көріңіз.

# Желілік байланыс дұрыс орнатылмаған

Кейде сымсыз желіге қосылған кезде, бастапқыда сәтті қосылғандай көрінуі мүмкін, бірақ көп ұзамай ажыратылып қаласыз. Бұл әдетте компьютердің желіге ішінара ғана сәтті қосылғандығынан болады — ол байланыс орната алды, бірақ белгілі бір себептермен қосылуды аяқтай алмады, сондықтан ажыратылды.

Мұның ықтимал себебі — сіз қате сымсыз кілттік фразаны енгізгенсіз немесе компьютеріңізге желіге кіруге рұқсат берілмеген (мысалы, желіге кіру үшін пайдаланушы аты қажет болғандықтан).

# Сенімсіз сымсыз жабдық/драйверлер

Кейбір сымсыз желі жабдықтары біраз сенімсіз болуы мүмкін. Сымсыз желілер күрделі, сондықтан сымсыз карталар мен базалық станцияларда анда-санда кішігірім ақаулар туындап, байланыс үзілуі мүмкін. Бұл жағымсыз жағдай, бірақ ол көптеген құрылғыларда жиі орын алады. Егер сіз сымсыз байланыстан мезгіл-мезгіл ажыратылып қалсаңыз, бұл жалғыз себеп болуы мүмкін. Егер бұл өте жиі орын алса, басқа жабдық алуды қарастыруыңызға болады.

# Бос емес сымсыз желілер

Адам көп жиналатын жерлердегі (мысалы, университеттер мен кофеханалардағы) сымсыз желілерге бір уақытта көптеген компьютерлер қосылуға тырысады. Кейде бұл желілер тым бос болмайды және қосылуға тырысқан барлық компьютерлерді өңдей алмауы мүмкін, сондықтан олардың кейбіреулері ажыратылады.