Michael Hill
mdhillca@gmail.com
Julita Inca
yrazes@gmail.com
Shaun McCance
shaunm@gnome.org 2012
Ekaterina Gerasimova
kittykat3756@gmail.com
Қолданбаларды және жұмыс үстелін тышқансыз пайдаланыңыз.

# Пернетақтамен навигация

Бұл бетте тышқанды немесе басқа нұсқау құрылғысын пайдалана алмайтын немесе пернетақтаны мүмкіндігінше көбірек пайдаланғысы келетін адамдар үшін пернетақта навигациясы егжей-тегжейлі сипатталған. Барлық пайдаланушылар үшін пайдалы пернетақта жарлықтарын көру үшін оның орнына қараңыз.

Егер тышқан сияқты нұсқау құрылғысын пайдалана алмасаңыз, пернетақтадағы сандық пернетақта арқылы тышқан курсорын басқара аласыз. Толығырақ ақпаратты бөлімінен қараңыз.

# Пайдаланушы интерфейстері бойынша навигация

Tab және Ctrl Tab | Пернетақта фокусын әртүрлі басқару элементтері арасында жылжыту. Ctrl Tab басқару элементтерінің топтары арасында, мысалы, бүйірлік панельден негізгі мазмұнға ауысады. Сондай-ақ Ctrl Tab мәтіндік аймақ сияқты Tab пернесінің өзін пайдаланатын басқару элементінен шығуға мүмкіндік береді. Фокусты кері ретпен жылжыту үшін Shift пернесін басып тұрыңыз.
Бағдарша пернелері | Бір басқару элементіндегі элементтер арасында немесе байланысты басқару элементтерінің жиынтығы арасында таңдауды жылжыту. Құралдар панеліндегі батырмаларға фокустау, тізім немесе тор көрінісінде элементтерді таңдау немесе топтан радиобатырманы таңдау үшін бағдарша пернелерін пайдаланыңыз.
Ctrlбағдарша пернелері | Тізім немесе тор көрінісінде қай элемент таңдалғанын өзгертпей, пернетақта фокусын басқа элементке жылжыту.
Shiftбағдарша пернелері | Тізім немесе тор көрінісінде ағымдағы таңдалған элементмен жаңадан фокусталған элементке дейінгі барлық элементтерді таңдау. Иерархиялық тізімде ішкі элементтері бар элементтерді оларды көрсету немесе жасыру үшін жаюға немесе жинауға болады: Shift→ басу арқылы жаю және Shift← басу арқылы жинау.
Бос орын | Батырма, құсбелгі немесе тізім элементі сияқты фокусталған элементті белсендіру.
Ctrl Бос орын | Тізім немесе тор көрінісінде басқа элементтердің таңдауын алмай, фокусталған элементті таңдау немесе таңдауын алып тастау.
Alt | Жеделдеткіштерді: мәзір элементтеріндегі, батырмалардағы және басқа басқару элементтеріндегі асты сызылған әріптерді көрсету үшін Alt пернесін басып тұрыңыз. Басқару элементін оны шерткендей белсендіру үшін Alt және асты сызылған әріпті басыңыз.
Esc | Мәзірден, қалқымалы терезеден, ауыстырғыштан немесе сұхбат терезесінен шығу.
F10 | Терезенің мәзір жолағындағы бірінші мәзірді ашу. Мәзірлер бойынша навигация жасау үшін бағдарша пернелерін пайдаланыңыз.
Shift F10 немесе Мәзір | Ағымдағы таңдалған элемент үшін контекстік мәзірді оң жақ батырмамен шерткендей ашу.
Ctrl F10 | Файлдар менеджерінде қандай да бір элементті емес, фонды оң жақ батырмамен шерткендей ағымдағы буманың контекстік мәзірін ашу.
Ctrl PageUp және Ctrl PageDown | Беттері бар интерфейсте сол жақтағы немесе оң жақтағы бетке ауысу.

# Жұмыс үстелі бойынша навигация

Alt F6 | Бір қолданбаның терезелері арасында ауысу. Alt пернесін басып тұрып, қажетті терезе ерекшеленгенше F6 басыңыз, содан кейін Alt жіберіңіз. Бұл Alt` мүмкіндігіне ұқсас.
Alt Esc | Жұмыс орнындағы барлық ашық терезелер арасында ауысу.
Super V | Хабарландырулар тізімін ашу. Жабу үшін Esc басыңыз.

# Терезелер бойынша навигация

Alt F4 | Ағымдағы терезені жабу.
Alt F5 немесе Super↓ | Жайылған терезені бастапқы өлшеміне қайтару. Жайып жіберу үшін Alt F10 пайдаланыңыз. Alt F10 терезені әрі жаяды, әрі қайтарады.
Alt F7 | Ағымдағы терезені жылжыту. Alt F7 басыңыз, содан кейін терезені жылжыту үшін бағдарша пернелерін пайдаланыңыз. Жылжытуды аяқтау үшін Enter, ал оны бастапқы орнына қайтару үшін Esc басыңыз.
Alt F8 | Ағымдағы терезенің өлшемін өзгерту. Alt F8 басыңыз, содан кейін терезенің өлшемін өзгерту үшін бағдарша пернелерін пайдаланыңыз. Өлшемін өзгертуді аяқтау үшін Enter, ал оны бастапқы өлшеміне қайтару үшін Esc басыңыз.
Alt F10 немесе Super↑ | Терезені жайып жіберу. Жайылған терезені бастапқы өлшеміне қайтару үшін Alt F10 немесе Super↓ басыңыз.
Super H | Терезені жинап қою.
Super← | Терезені экранның сол жақ жиегі бойымен вертикалды жайып жіберу. Терезені алдыңғы өлшеміне қайтару үшін қайтадан басыңыз. Жақтарды ауыстыру үшін Super→ басыңыз.
Super→ | Терезені экранның оң жақ жиегі бойымен вертикалды жайып жіберу. Терезені алдыңғы өлшеміне қайтару үшін қайтадан басыңыз. Жақтарды ауыстыру үшін Super← басыңыз.
Alt Бос орын | Терезе мәзірін оның тақырып жолағын оң жақ батырмамен шерткендей ашу.