Shaun McCance
shaunm@gnome.org
Phil Bull
philbull@gmail.com
Michael Hill
mdhillca@gmail.com
Ekaterina Gerasimova
kittykat3756@gmail.com
Перне басылғаннан кейін оның әрпі экранда көрінгенге дейінгі кідірістің болуы.

# Баяу пернелерді іске қосу

Пернені басу мен сол әріптің экранда пайда болуы арасында кідіріс болғанын қаласаңыз, баяу пернелерді іске қосыңыз. Бұл экранда көрінуі үшін әрбір терілетін пернені біраз уақыт басып тұруыңыз керек дегенді білдіреді. Егер теру кезінде бірнеше пернені кездейсоқ басып кетсеңіз немесе пернетақтадағы керек пернені бірінші рет басу қиын болса, баяу пернелерді пайдаланыңыз.

Іс-әрекеттер шолуын ашып, Арнайы мүмкіндіктер деп тере бастаңыз.

Панельді ашу үшін Арнайы мүмкіндіктер батырмасын шертіңіз.

Теру бөлімін ашу үшін оны таңдаңыз.

Теру көмекшісі бөлімінде Баяу пернелер ауыстырып-қосқышын іске қосыңыз.

# Баяу пернелерді жылдам іске қосу немесе сөндіру

Баяу пернелерді пернетақтадан іске қосу немесе сөндіру үшін Пернетақта арқылы іске қосу ауыстырып-қосқышын қосыңыз. Осы опция таңдалғанда, баяу пернелерді іске қосу немесе сөндіру үшін Shift пернесін сегіз секунд бойы басып тұруға болады.

Сондай-ақ баяу пернелерді жоғарғы панельдегі арнайы мүмкіндіктер таңбашасын шерту және Баяу пернелерді таңдау арқылы іске қосуға немесе сөндіруге болады. Арнайы мүмкіндіктер таңбашасы Арнайы мүмкіндіктер панелінен бір немесе бірнеше параметр іске қосылғанда көрінеді.

Перне енгізілуі үшін оны қанша уақыт басып тұру керектігін реттеу үшін Қабылдау кідірісі жүгірткісін пайдаланыңыз. Қосымша ақпарат алу үшін қараңыз.

Пернені басқанда, пернені басу қабылданғанда немесе пернені жеткілікті ұзақ басып тұрмағандықтан ол қабылданбағанда компьютердің дыбыс шығаруын баптауға болады.