GNOME құжаттама жобасы
gnome-doc-list@gnome.org
Tiffany Antopolski
tiffany.antopolski@gmail.com
Архивтерді қайда сақтау керек және сақтау құрылғысының қай түрін пайдалану керектігі туралы кеңес.

# Архивті қайда сақтау керек

Файлдарыңыздың архивтік көшірмелерін компьютерден бөлек жерде сақтауыңыз керек — мысалы, сыртқы қатты дискіде. Осылайша, компьютер істен шықса, жоғалса немесе ұрланса, архив бүтін қалады. Максималды қауіпсіздік үшін архивті компьютермен бір ғимаратта сақтамау керек. Өрт немесе ұрлық болған жағдайда, деректердің екі көшірмесі де бірге сақталса, жоғалуы мүмкін.

Тиісті архивтеу тасушысын таңдау да маңызды. Архивтерді барлық архивтелген файлдар үшін жеткілікті диск сыйымдылығы бар құрылғыда сақтау керек.

# Жергілікті және қашықтағы сақтау опциялары

USB жады кілті (төмен сыйымдылық)

Ішкі диск жетегі (жоғары сыйымдылық)

Сыртқы қатты диск (әдетте жоғары сыйымдылық)

Желілік диск жетегі (жоғары сыйымдылық)

Файл/архивтеу сервері (жоғары сыйымдылық)

Жазылатын CD немесе DVD дискілері (төмен/орташа сыйымдылық)

Желілік архивтеу сервисі (мысалы, Amazon S3; сыйымдылығы бағасына байланысты)

Осы опциялардың кейбіреулерінде жүйеңіздегі әрбір файлдың архивін жасауға мүмкіндік беретін жеткілікті сыйымдылық бар, ол сондай-ақ жүйенің толық архиві деп те аталады.