Shaun McCance
shaunm@gnome.org 2012
Жұмысты тиімдірек ету үшін жұмыс орнындағы терезелерді реттеңіз.

# Терезелерді жылжыту және өлшемдерін өзгерту

Жұмысты тиімдірек ету үшін терезелерді жылжытуға және өлшемдерін өзгертуға болады. Сүйреуден бөлек, жүйе терезелерді тез реттеуге көмектесетін жарлықтар мен модификаторларды ұсынады.

Терезені тақырып жолағынан сүйреп немесе Super пернесін басып тұрып, терезенің кез келген жерінен сүйреп жылжытыңыз. Жылжыту кезінде терезені экран жиектеріне және басқа терезелерге жабыстыру үшін Shift пернесін басып тұрыңыз.

Терезе өлшемін оның жиектерін немесе бұрышын сүйреу арқылы өзгертіңіз. Өлшемді өзгерту кезінде терезені экран жиектеріне және басқа терезелерге жабыстыру үшін Shift пернесін басып тұрыңыз.

Сондай-ақ жаймаланған терезенің өлшемін тақырып жолағындағы жаймалау батырмасын шерту арқылы өзгерте аласыз.

Терезені тек пернетақта арқылы жылжытыңыз немесе өлшемін өзгертіңіз. Терезені жылжыту үшін Alt F7 немесе өлшемін өзгерту үшін Alt F8 басыңыз. Жылжыту немесе өлшемін өзгерту үшін бағдарша пернелерін пайдаланыңыз, содан кейін аяқтау үшін Enter басыңыз немесе бастапқы орын мен өлшемге қайту үшін Esc басыңыз.

Терезені экранның жоғарғы жағына сүйреу арқылы терезені жаймалаңыз. Терезелерді қатарластырып қою үшін терезені экранның бір жағына сүйреңіз.