Shaun McCance
shaunm@gnome.org
Michael Hill
mdhillca@gmail.com
Дэвид Кинг
amigadave@amigadave.com
Файлдар үшін кіші көріністердің қашан пайдаланылатынын басқарыңыз.

# Файл менеджерінің алдын ала қарау қалаулары

Файл менеджері сурет, видео және мәтіндік файлдарды алдын ала қарау үшін кіші көріністерді жасайды. Кіші көріністерді алдын ала қарау үлкен файлдар немесе желілер арқылы баяу болуы мүмкін, сондықтан алдын ала қараудың қашан жасалатынын басқаруға болады. Терезенің жоғарғы оң жақ бұрышындағы мәзір батырмасын шертіңіз, Қалаулар таңдаңыз, содан кейін Өнімділік бөліміне өтіңіз.

# Кіші көріністерді көрсету

Әдепкі бойынша, барлық алдын ала қараулар тек Тек осы компьютерде, яғни компьютеріңіздегі немесе қосылған сыртқы дискілердегі файлдар үшін орындалады. Бұл мүмкіндікті Барлық файлдар немесе Ешқашан деп орнатуға болады. Файл менеджері жергілікті желі немесе интернет арқылы басқа компьютерлердегі файлдарды шола алады. Егер сіз файлдарды жергілікті желі арқылы жиі шолатын болсаңыз және желінің өткізу қабілеті жоғары болса, алдын ала қарау опциясын Барлық файлдар деп орнатқыңыз келуі мүмкін.

# Бумалардағы файлдар санын санау

Егер файл өлшемдерін тізім көрінісі бағандарында немесе таңбаша сипаттамаларында көрсетсеңіз, бумалар олардың құрамындағы файлдар мен бумалардың санымен көрсетіледі. Бумадағы элементтерді санау, әсіресе өте үлкен бумалар үшін немесе желі арқылы баяу болуы мүмкін.

Бұл мүмкіндікті іске қосуға немесе сөндіруге болады, немесе оны тек компьютеріңіздегі және жергілікті сыртқы дискілердегі файлдар үшін іске қосуға болады.