Bastien Nocera
hadess@hadess.net
Белгілі бір құрылғыларды компьютермен қалай жұптау керек.

# Белгілі бір құрылғылар үшін жұптау нұсқаулары

Тіпті құрылғының нұсқаулығын тапсаңыз да, онда жұптау үшін жеткілікті ақпарат болмауы мүмкін. Төменде кейбір танымал құрылғылар туралы мәліметтер берілген.

# PlayStation 5 джойстиктері

Create батырмасын басып тұрып, индикатор жыпылықтағанша PS батырмасын басыңыз, осылайша ол көрінетін болады және оны кез келген басқа Bluetooth құрылғысы сияқты жұптаңыз.

# PlayStation 4 джойстиктері

Джойстикті жұптау үшін PS және “Share” батырмаларының комбинациясын пайдалану арқылы джойстикті көрінетін етіп жасауға және оны кез келген басқа Bluetooth құрылғысы сияқты жұптауға болады.

Бұл құрылғылар сонымен қатар «кабельдік жұптауды» пайдалана алады. Bluetooth параметрлері ашық және Bluetooth қосулы кезде джойстиктерді USB арқылы жалғаңыз. Сізден бұл джойстиктерді PS батырмасын баспай-ақ орнату керек пе деп сұралады. Оларды ажыратып, Bluetooth арқылы пайдалану үшін PS басыңыз.

# PlayStation 3 джойстиктері

Бұл құрылғылар «кабельдік жұптауды» пайдаланады. Bluetooth параметрлері ашық және Bluetooth қосулы кезде джойстиктерді USB арқылы жалғаңыз. PS батырмасын басқаннан кейін, сізден бұл джойстиктерді орнату керек пе деп сұралады. Оларды ажыратып, Bluetooth арқылы пайдалану үшін PS батырмасын басыңыз.

# PlayStation 3 BD қашықтан басқару пульті

“Start” және “Enter” батырмаларын бір уақытта шамамен 5 секунд басып тұрыңыз. Содан кейін пультты құрылғылар тізімінен әдеттегідей таңдауға болады.

# Nintendo Wii және Wii U пульттері

Жұптау процесін бастау үшін батарея бөлімінің ішіндегі қызыл “Sync” батырмасын пайдаланыңыз. Басқа батырмалар комбинациясы жұптау ақпаратын сақтамайды, сондықтан оны жақын арада қайта жасауыңыз керек болады. Сондай-ақ консоль эмуляторлары сияқты кейбір бағдарламалық қамтама пульттерге тікелей қол жеткізуді талап ететінін ескеріңіз, мұндай жағдайларда оларды Bluetooth панелінде орнатпау керек. Нұсқауларды қолданба нұсқаулығынан қараңыз.

# ION iCade

Жұптау процесін бастау үшін төменгі 4 батырманы және жоғарғы ақ батырманы басып тұрыңыз. Жұптау нұсқаулары пайда болған кезде, кодты енгізу үшін тек негізгі бағыттарды пайдаланыңыз, содан кейін растау үшін аркада таяқшасының оң жағындағы 2 ақ батырманың кез келгенін басыңыз.